נדב גדליה

נדב גדליה (גלעד לשעבר; נולד ב-9 בדצמבר 1986) הוא עיתונאי המתמחה בניו ז'ורנליזם ראיונות ומאמרים, שחקן, קולנוען עצמאי, ולוגר ומוזיקאי ישראלי.

== ביוגרפיה ==
גדליה נולד למשפחה שורשית (דור שלישי) במחנה יהודה שבפתח תקווה. הוא בוגר ישיבות, בעל תואר B.ed בהוראה ותושב"ע ובוגר מצטיין של התוכנית לתואר שני במחלקה לתלמוד באוניברסיטת בר-אילן.

בשנות העשרים המוקדמות של חייו החל לכתוב בשבועונים הדתיים "עולם קטן", "שביעי", "בשבע", nrg יהדות ו-ynet.

במקביל הוציא לאור חוברת בשם "בן ישיבה, קשה לך?" שזכתה לפופולריות רבה והופצה באלפי עותקים.

בשנים 2009–2012 הגיש תוכנית אישית לשבת בשם "סבבת שלום" ברדיו "קול רמת השרון" בה אירח זמרים, שחקנים ואנשי תרבות ורוח שאינם מפורסמים תחת הכותרת "הבידור ממנו מתעלמים ברדיו".

כתב והגיש פינות קומיות ברדיו קול חי, והיה מבקר המוזיקה במצעד הפזמונים ברדיו קול ברמה.

בין השנים 2011–2013 עסק בתחום הווידאו. שימש כתב שטח ואולפן בכתבות וידאו באתר ynet, שיחק בסרטים "קשר חופשי" ו"זוהר הרקיע" ואף הופיע במשך תקופה קצרה כסטנדאפיסט.

ב-2013 פרסם טור אישי ובלוג וידאו באתר כיפה בו סיפר על חייו האישיים כרווק דתי.

ב-2014 ערך את רצועת המוזיקה בערוץ 20 ונבחר לאחד משלושים הרווקים המבוקשים במגזר הדתי לאומי על ידי מגזין מוצש ואתר Nrg. באותה שנה הציע נישואין לבת זוגו מעל גבי טור שפרסם<ref></ref>.

ב-2015 הפיק קליפ וידאו עם רואי לוי בשם "אנחנו לא בוכים" שצולם בשוק מחנה יהודה בירושלים והיווה חלק מאלבום בכורה בשם "משהו חדש לגמרי", שכלל 11 שירים מקוריים. האלבום הופק בצורה עצמאית אף על פי שהסינגלים "אגדלך", "חיוכים" ו"צועק הושיעה נא" מתוכו זכו להשמעות רבות בתחנות הרדיו הדתיות והגיעו לראש מצעדי הפזמונים.

למד קולנוע בתורת החיים - בית הספר לקולנוע יהודי. במהלך לימודיו יצר מספר קליפים לשירים שיצר, ביניהם "בא לי לחבק אנשים" ו"מה נשמע עם ההורים?". סרט הגמר שלו "פנסיה" בכיכובו של השחקן דני שטג זכה בפרס התסריט הטוב ביותר בערב סרטי הגמר של בית הספר.

יצר סרט תיעודי בשם "נווד ברשות התורה".

בשנת 2017 יצא לאור בהפצה פרטית גרסה ראשונית של סרטו העצמאי "רווק עם אלוקים" עליו עבד ארבע שנים ועמו הוא מופיע עם הרצאת במאי ייחודית בשיתוף שאלות הקהל אחרי הקרנת הסרט.

החל מ-2018 כותב גדליה באתר עיתון "הארץ" טורים אישיים בעל אופי יהודי-אמוני.

ב-2019 שיחק בדרמה "מתיר עגונות" בהפוגה קומית את משה חיים – עוזרו של הרב יוסף (אביב אלוש).

ב-2020 הוציא לאור סדרת רשת קומית בשם "גלעדי ימכור אותך" הכוללת ביקורת חברתית על עולם הצריכה והפרסום וכן ערך והפיק תוכניות אירוח של עדן הראל בערוץ 20.

באותו שנה שיחק בתפקיד השומר של אייכמן בסרט הבינלאומי "התנור".

ב-2021 הוציא את ספרו הקצר 'ברגוע – להירגע בקלות. בפשטות. בלי הרבה דיבורים' – במהדורה דיגיטלית.

באותה שנה השיק ניוזלטר וסדרת ולוגים העוסקת באבהות, יצירה ותרבות.

ב-2022 השיק מיזם סיוע לאמנים ואנשי תקשורת מתחילים בשם 'מסדרונות לתעשייה'. באותה שנה הוציא את אלבום האוסף 'שירי שבת וחול' בו אוגדו שירים בהם שימש כזמר בלבד.

ב-2023 יצא סרטו העצמאי "מדריך למתבונן האמיץ" (סרט סטטוס) המורכב מקטעים קצרים העוסקים בצריכת מדיה. באותה שנה שב להוציא שירים מקוריים שכתב, הלחין והפיק. ביניהם "הייתי חוזר לשמוע חדשות" בעקבות ימי חרבות ברזל, ו"אסור לצעוק" שעסק בשיח המתלהם במדיה.

ב-2024 הוציא לאור את הספר 'רגשות כנים על ימים עלומים' - טרילוגיה בת שלשה חלקים.

== קישורים חיצוניים ==
* טריילר הסרט [https://youtu.be/BIRPUB1piZY 'מדריך למתבונן האמיץ']
* עמוד הספר [https://www.e-vrit.co.il/Product/30491/%D7%A8%D7%92%D7%A9%D7%95%D7%AA_%D7%9B%D7%A0%D7%99%D7%9D_%D7%A2%D7%9C_%D7%99%D7%9E%D7%99%D7%9D_%D7%A2%D7%9C%D7%95%D7%9E%D7%99%D7%9D 'רגשות כנים על ימים עלומים'] באתר הספרים עברית.
* המיזם החברתי לאמנים מתחילים [https://lp.vp4.me/pwwh 'מסדרונות לתעשייה']
* [https://www.youtube.com/user/MrYam1999 ערוץ היוטיוב של נדב גדליה]
* סדרת הרשת [https://youtube.com/playlist?list=PL3Ye11eGFHNS4ItF6bEdQyUxYIhCl7Zdi 'גלעדי ימכור אותך']
* [http://nadavg.blogspot.co.il/ ארכיון הכתבות והראיונות של נדב גדליה]
* [https://www.haaretz.co.il/blogs/nadavgedalia חזק וטוב – המדור של נדב גדליה], באתר "הארץ"
* [http://www.kipa.co.il/חפש/תגית/נדב-גדליה/ טוריו של נדב גדליה באתר כיפה]

==הערות שוליים==

קטגוריה:מוזיקאים ישראלים
קטגוריה:עיתונאים ישראלים
קטגוריה:שדרני רדיו ישראלים
קטגוריה:שחקני קולנוע וטלוויזיה ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1986